ACD ยัน “สนั่น ศิริพนิชสุธา” ขายหุ้นไม่กระทบอำนาจควบคุม-การดำเนินธุรกิจ
ACD ยัน "สนั่น ศิริพนิชสุธา" ขายหุ้นไม่กระทบอำนาจควบคุม-การดำเนินธุรกิจ
7 ก.ค. 2558

นายประทีป อนันตโชติ รองประธานกรรมการ  บริษัท เอเชีย คอร์ปอเรท ดีเวลลอปเมนท์ จำกัด (มหาชน) หรือ ACD ระบุว่า สำหรับการเปลี่ยนแปลงสัดส่วนการถือหุ้นในบริษัทฯ หลังมีรายงานการได้มาของหลักทรัพย์ ของนายสนั่น ศิริพนิชสุธา เมื่อวันที่ 24 มิถุนายน 2558 จำนวน 53,100,000 หุ้น คิดเป็นร้อยละ 9.13 และมีรายงานการจำหน่ายหลักทรัพย์ ACD ของนายสนั่น เมื่อวันที่ 2 กรกฎาคม 2558 จำนวน 50,000,000 หุ้น คิดเป็นร้อยละ 8.60
โดยภายหลังการจำหน่ายหลักทรัพย์ ตามรายละเอียดข้างต้นทำให้โครงสร้างผู้ถือหุ้นใหญ่ของ ACD จากเดิมอันดับ 1.นายสนั่น ศิริพนิชสุธา จากถือ 87,300,000 หุ้น คิดเป็น 15.02% เหลือถือ 37,300,000 หุ้น คิดเป็น 6.41%
ทั้งนี้  การเปลี่ยนแปลงโครงสร้างการถือหุ้นดังกล่าว ไม่มีผลกระทบต่อโครงสร้างการจัดการ  อำนาจการควบคุมและนโยบายการดำเนินธุรกิจของบริษัทฯ แต่อย่างใด